ຄວາມຮຸນແຮງໃນອັຟກາ ນິສຖານ
ກຸ່ມຕາລີບັນອ້າງເອົາຄວາມຮັບຜິດ ຊອບ ໃນການສັງຫານາພວກເຜີຍແຜ່ ສາສະໜາ ຄຣິສຕຽນ
ກຸ່ມຕາລີບັນ ໄດ້ອ້າງເອົາຄວາມຮັບຜິດຊອບໃນການເຂັ່ນຂ້າ ປະຊາຊົນ 10 ຄົນ ທີ່ຮວມທັງຊາວຕ່າງຊາດນໍາ ຫລັງຈາກພົບເຫັນສົບຂອງພວກເຈົ້າ ຢູ່ໃນປ່າດົງຕຶບແຫ່ງນຶ່ງໃນພາກເໜືອຂອງອັຟການິສຖານ ອົງການຊ່ອຍເຫລືອລະຫວ່າງຊາດ ຫລື International Assistance Mission ຊຶ່ງເປັນອົງການກຸສົນຄຣິສຕຽນ ທີ່ໃຫ້ການບໍລິການທາງ ດ້ານສຸຂະພາບແກ່ປະຊາຊົນອັຟການິສຖານ ກ່າວຢູ່ໃນ website ຂອງເຈົ້າໃນວັນເສົາມື້ນີ້ ວ່າພວກທີ່ເສຍຊີວິດໄປນີ້ ເບິ່ງຄືວ່າເປັນສະມາຊິກຢູ່ໃນທີມປິ່ນປົວຕາຂອງຕົນ ທີ່ກໍາລັງກັບຄືນມາຍັງກຸງຄາບູລ ຫລັງຈາກໄປເຮັດ ວຽກຢູ່ໃນເຂດ Nuristan ເປັນເວລາ 2 ມື້ແລ້ວ ບັນດາເຈົ້າໜ້າທີ່ສະຫະລັດໃນອາຟກາສຖານ ກ່າວວ່າ ຢ່າງນ້ອຍມີຄົນອະເມຣິກັນ 2 ຄົນຮວມ ຢູ່ໃນຊາວຕ່າງປະເທດ 8 ຄົນແລະຊາວອັຟການິສຖານ 2 ຄົນ ທີ່ເສຍຊີວິດໄປນັ້ນ ບັນດາເຈົ້າໜ້າທີ່ທ້ອງຖິ່ນກ່າວວ່າ ຄົນເຍຍລະມັນ 6 ຄົນຮວມຢູ່ໃນຈໍານວນພວກທີ່ເສຍຊີວິດ ໄປໃນແຂວງ Badakhshan ນັ້ນ ນາຍ Zabihullah Mujahed ໂຄສົກປະຈໍາກຸ່ມຕາລີບັນ ກ່າວຕໍ່ອົງການຂ່າວຝຣັ່ງ ວ່າໜ່ວຍລາດຕາເວັນຂອງຕົນໄດ້ປະເຊີນໜ້າກັບພວກເຜີຍແຜ່ສາດສະໜ້າຄຣິສຕຽນ ກຸ່ມນຶ່ງແລະພວກເຮົາໄດ້ສັງຫານພວກເຂົາເຈົ້າທັງໝົດ ຜູ້ຊາຍອັຟການິສຖານຄົນນຶ່ງ ລອດຊີວິດມາໄດ້ຈາກການໂຈມຕີນັ້ນ ພວກສົບທີ່ຖືກປືນໃນຮ່າງກາຍຂອງພວກເຂົາເຈົ້າ ໄດ້ຖືກພົບເຫັນໃນວັນສຸກວານນີ້